Laser News er Laserdiskens nyhedsbrev. Besøg os på www.laserdisken.dk. Kontakt os på mail@laserdisken.dk. Klik her for at læse nyhedsbrevet i din browser.
# Nyhedsmail med amerikanske DVD-plader Filmene i denne nyhedsmail er ikke udgivet i Danmark af medlemmer af Foreningen af Danske Videogramdistributører. De tilbydes via import - og er altså uden danske tekster. Hvad med den alternative Sherlock Holmes-serie Watson med Morris Chestnut? Næsten alle plader er kodet til region 1. En kodefri afspiller er nødvendig for at kunne afspille pladerne fra region 1. ### Laserdisken kan tilbyde en enkelt kodefri DVD-afspiller:
### Panasonic DVD-S700EG | ### 749,-
# DVD tilføjet Laserdiskens hjemmeside
Udkommet
Udkommet
Forventes 23/9-25
Forventes 23/9-25
Forventes 23/9-25
Forventes 25/9-25
Forventes 25/9-25
Forventes 25/9-25
Forventes 30/9-25
Forventes 3/10-25
Forventes 7/10-25
Forventes 7/10-25
Forventes 7/10-25
Forventes 14/10-25
Forventes 14/10-25
Forventes 14/10-25
Forventes 14/10-25
Forventes 14/10-25
Forventes 15/10-25
Forventes 21/10-25
Forventes 21/10-25
Forventes 21/10-25
Forventes 21/10-25
Forventes 28/10-25
Forventes 28/10-25
Forventes 28/10-25
Forventes 11/11-25
Forventes 11/11-25
Forventes 11/11-25
Forventes 11/11-25
Forventes 11/11-25
Forventes 18/11-25
# Aktuelle nyheder på DVD - Klik på linket for flere nyheder
Bride Hard |  |  | 199.00
Region 1 uden danske tekster - udkom 9/9-2025
Den hemmelige agent Sam (Rebel Wilson) står over for en af sine sværeste opgaver nogensinde - at være brudepige for sin bedste veninde. Langt uden for sin komfortzone kæmper Sam for at opretholde sin facade som en pålidelig ven. Men da en gruppe lejesoldater tager de velhavende bryllupsgæster som gidsler, er det op til Sam at gøre, hvad ingen af de andre brudepiger kan - føre krig mod enhver, der forsøger at ødelægge den vigtigste dag i hendes venindes liv. Læs mere her.
Chicago Med: Season 10 (5-disc) |  |  | 399.00
Region 1 uden danske tekster - udkom 9/9-2025 |
Sæson 10 åbner dramatisk med et kæntret passagerskib, der sender et væld af patienter ind på akutafdelingen. Gaffney-holdet presses til det yderste, mens nye læger som Caitlin Lenox og John Frost bringer friske og til tider udfordrende perspektiver til teamet. Undervejs rummer sæsonen alt fra politiske nedskæringer og familiedramaer til organtransplantationer og intense konflikter med pårørende. En stærk og følelsesladet sæson i hjertet af One Chicago-universet. Læs mere her. |  |
Chicago P.D.: Season 12 (5-disc) |  |  | 399.00
Region 1 uden danske tekster - udkom 9/9-2025
Så er vi tilbage hos Chicago-politiets eliteenhed. Sgt. Hank Voight (Jason Beghe) leder et tæt sammentømret team, herunder officer Adam Ruzek (Patrick John Flueger), officer Kevin Atwater (LaRoyce Hawkins) og officer Dante Torres (Benjamin Levy Aguilar). I denne sæson byder enheden velkommen til et nyt teammedlem, officer Kiana Cook (Toya Turner), mens de står over for nye udfordringer, blandt andet en ny vicepolitiinspektør. Læs mere her.
Clown in a Cornfield |  |  | 179.00
Region 1 uden danske tekster - udkom 9/9-2025 |
Quinn og hendes far er lige flyttet til den rolige by Kettle Springs i håb om at starte på en frisk. I stedet for ro og hygge møder de et splittet samfund, som er kommet i problemer, efter at en essentiel lokal fabrik er brændt ned. Mens de lokale skændes indbyrdes, og spændingerne koger over, dukker en uhyggelig, grinende skikkelse op ude i majsmarkerne for at rense ud i byen, et blodigt offer ad gangen. En skikkelse, der ligner en klovn og går under navnet Frendo. Læs mere her. |  |
Dark Winds: Season 3 |  |  | 229.00
Region 1 uden danske tekster - udkom 9/9-2025
Sæson 3 af Dark Winds samler historien op seks måneder efter begivenhederne i sæson 2. Lt. Joe Leaphorn og Jim Chee efterforsker to drenges forsvinden, hvor det eneste spor er en forladt cykel og en plet blod på jorden! I mellemtiden forsøger Bernadette Manuelito at finde sig til rette i sit nye liv 500 kilometer hjemmefra med grænsepatruljen, men hun falder over en vidtrækkende sammensværgelse, der involverer menneske- og narkosmugling. Læs mere her.
Fatal Hour, The |  |  | 179.00
Region 1 uden danske tekster - udkom 9/9-2025 |
Sherlock Holmes bliver inddraget i sagen om Ronald Adair, en diplomat, der er anklaget for at smugle falske pengesedler. Sagen tager hurtigt en dødelig vending. Holmes opdager, at den skumle professor Moriarty afpresser Adair til at arbejde for ham. "The Napoleon of Crime" planlægger at ødelægge Englands økonomi ved at oversvømme landet med falske penge. Nu ved den lede skurk, at Holmes er på sporet af ham. Det kan gå hen og blive fatalt! Læs mere her. |  |
Ice Road: Vengeance |  |  | 199.00
Region 1 uden danske tekster - udkom 9/9-2025
Liam Neeson er tilbage som Mike McCann, manden der måtte risikere sit liv ved at køre en lastbil over de berømte isveje i Canada. Denne gang er han ude på en helt anden mission: Han skal sprede sin afdøde brors aske på Mount Everest. Men før han når så langt, bliver han viklet ind i en anden situation: En skrupelløs gangster forsøger at udrydde en familie, så en dæmning kan bygges på deres landområde. Mike må nu træde i karakter og beskytte familien. Læs mere her.
Jurassic World: 7-Movie Collection |  |  | 699.00
Region 1 uden danske tekster - udkom 9/9-2025 |
Denne boks samler den oprindelige Jurassic Park-trilogi og den nye Jurassic World-trilogi og den efterfølgende 7. film, Jurassic World: Rebirth. Der er naturligvis intet, der overgår den oprindelige Jurassic Park fra 1993, men de efterfølgende film er nu alligevel ganske fornøjelige, specielt den helt nye Rebirth overrasker med en veloplagt Scarlett Johansson i hovedrollen som benhård actionhelt! Hende vil vi gerne se mere til i kommende dinofilm. Læs mere her. |  |
Pointed Heels |  |  | 129.00
Region 1 uden danske tekster - udkom 9/9-2025
Kærlighed, ambitioner og klasse kolliderer på Broadway. Fay Wray spiller Lora Nixon, en korpige, der er forlovet med komponisten Donald Ogden, som bliver afskåret fra sin mors økonomiske støtte efter deres bryllup. Han kæmper for at få pengene til at slå til, mens han forfølger sin drøm om at skrive en symfoni, og af de årsager sættes deres forhold på prøve. I mellemtiden har Broadway-producenten Robert Courtland fået et godt øje til Lora. Læs mere her.
Ritual, The (Al Pacino) |  |  | 179.00
Region 1 uden danske tekster - udkom 9/9-2025 |
Iowa, 1928. Fader Joseph (Dan Stevens) sørger over tabet af sin bror, men bliver revet ud af sin depression af sine pligter. Han får til opgave at overvåge eksorcismen af den unge kvinde Emma, men det er Fader Theophilus (Al Pacino), der er ansvarlig for selve ritualet. Da eksorcismen går i gang, begynder fader Joseph at tvivle. Han kan ikke forstå de forandringer, der sker i Emma. Imens kaster Fader Theophilus sig ind i kampen mod det onde. Læs mere her. |  |
Spenser For Hire: The Complete Series (16-disc) |  |  | 799.00
Region 1 uden danske tekster - udkom 9/9-2025
Den tidligere politibetjent Spenser (Robert Urich) er nu privatdetektiv i Boston. Han har en digters sjæl og en boksers næver og løser forbrydelser på sin egen unikke og stilfulde måde. Han går frygtløst enhver fare i møde med backup fra sin formidable makker Hawk (Avery Brooks) og med hjælp fra sine kontakter inden for politiet. Spenser er ustoppelig i sit professionelle liv, men med hans kærlighedsliv går det knapt så godt. Læs mere her.
Materialists |  |  | 249.00
Region 1 uden danske tekster - udkom 5/9-2025 |
Den pragmatiske matchmaker Lucy (Dakota Johnson) bor og arbejder i New York City. Hun lever af at finde perfekte matches mellem rige New Yorkere, men en dag står hun selv over for et valg mellem en fremtid med sin ekskæreste, skuespiller-wannabeen John (Chris Evans), eller den stabilitet og enorme rigdom, som hendes nye bejler Harry (Pedro Pascal) tilbyder. Fra Celine Song, der lavede den Oscar-nominerede Past Lives. Læs mere her. |  |
Rebel (Director's Cut) |  |  | 229.00
Region 1 uden danske tekster - udkom 2/9-2025
Vietnamkrigen raser, og Jerry Savage (Sylvester Stallone) er en af tusindvis af unge amerikanere, der har mistet troen på deres hjemland. En dag forlader han universitetsverdenen og tager til New for at slutte sig til en gruppe militante radikale, der arbejder direkte under USA's mest eftersøgte terrorist. De begynder at planlægge et bombeangreb mod en virksomhedsgigant, der sælger torturbure til hæren, men ingen aner, at de bliver aflyttet af FBI. Læs mere her.
Tarzan of the Apes (Elmo Lincoln) |  |  | 179.00
Region 1 uden danske tekster - udkom 2/9-2025 |
Tarzan svingede sig første gang ned fra træerne i 1918 i Tarzan of the Apes med den muskuløse Elmo Lincoln i titelrollen. Der er tale om den klassiske historie om, hvordan den forældreløse arving til Greystoke-formuen blev junglens herre. Under ledelse af Dr. Porter går en eftersøgning i gang efter den forsvundne Greystoke. Porter ender med at finder Tarzan midt i en brutal vendetta for at hævne drabet på Kala, den abe, der opfostrede ham. Læs mere her. |  |
Wild Diamond |  |  | 199.00
Region 1 uden danske tekster - udkom 2/9-2025
En gribende fortælling om den 19-årige Liane og hendes udfordringer med at finde sig selv. Historien udspiller sig i den solbeskinnede by Fréjus i det sydlige Frankrig og dykker ned i de komplekse dynamikker mellem Liane, hendes mor og hendes søster og ikke mindst Lianes jagt efter anerkendelse. Da Liane beslutter sig for at deltage i en prøveoptagelse til realityshowet "Miracle Island", kolliderer drømme og virkelighed, og en ny kurs i hendes liv afstikkes. Læs mere her.
Bring Her Back |  |  | 299.00
Region 1 uden danske tekster - udkom 29/8-2025 |
Andy (Billy Barratt) og hans søster Piper (Sora Wong) har mistet deres mor for noget tid siden og har netop også mistet deres far. Derfor bliver de sendt i pleje hos Laura (Sally Hawkins), der lægger hjem til flere plejebørn. Det viser sig snart, at alt ikke er, som det skal være i deres nye hjem, der er fuld af hemmeligheder. Et dystert, skræmmende ritual venter. Fra instruktørparret Danny og Michael Philippou, der stod bag hittet Talk To Me. Læs mere her. |  |
# Kommer snart på DVD - Klik på linket for flere nyheder
Big Helium Dog |  |  | 179.00
Region 1 uden danske tekster - forventes 16/9-2025
Fra Executive Producer Kevin Smith kommer denne sjældent sete, skøre sketch-komedie om verdens dummeste mand, der mister sin bedste ven, bliver fyret fra sit job og næsten forårsager undergangen af alt, hvad der er godt og retfærdigt! Med på rollelisten er Kevin Heffernan, Erik Stolhanske, Steve Lemme, Michael Ian Black og Kevin Smith selv. Big Helium Dog er en tempofyldt, respektløs satire fyldt med latter, cameoer og ren indiekaos. Læs mere her.
Dakota |  |  | 229.00
Region 1 uden danske tekster - forventes 16/9-2025 |
En hollandsk pilot med en ægte passion for at flyve risikerer alt for at holde sit DC3 Dakotafly i luften, da han bliver involveret i en sag om smugleri. En næsten glemt hollandsk klassiker, der er værd at se for de omhyggeligt iscenesatte flyvescener, den smukke location i Caribien samt skuespillerne Monique van de Ven (Turkish Delight) og Willeke van Ammelrooy. Dakota er mesterligt fotograferet af Jan de Bont og Theo van de Sande. Læs mere her. |  |
Fire Country: Season 3 (5-disc) |  |  | 379.00
Region 1 uden danske tekster - forventes 16/9-2025
Bode (Max Thieriot) skal forsøge at tilpasse sig livet efter sin prøveløsladelse. Han står over for følelsesmæssige udfordringer i sit forhold til Gabriela og den komplekse familiedynamik, mens jobbet som brandmand byder på en række fysiske belastninger. Faren eskalerer, da Finn, Gabrielas stalker, pludselig bliver en overhængende trussel, og Three Rock-holdet står over for en stor krise, herunder en skovbrand, der kan ødelægge hele lejren. Læs mere her.
Hotel (Mike Figgis) |  |  | 149.00
Region 1 uden danske tekster - forventes 16/9-2025 |
Mike Figgis (Leaving Las Vegas) instruerer en række stjerner i denne ensemblefilm med blandt andet Saffron Burrows, Salma Hayek, Lucy Liu, Burt Reynolds og David Schwimmer. På et hotel i Venedig sker der alskens underlige og mere eller mindre lyssky ting. Her bor en politiker, mens han afslutter en skummel handel. Det er også stedet, hvor en luksusluder holder til, og hvor en snigmorder planlægger sit næste job. Og så er der et helt filmhold, der har problemer med mafiaen. Læs mere her. |  |
Night of the Juggler |  |  | 179.00
Region 1 uden danske tekster - forventes 16/9-2025
En nervepirrende jagt begynder, da en psykopat kidnapper en teenagepige, fordi han forveksler hende med datteren af en velhavende ejendomsspekulant. Hendes beslutsomme far (James Brolin), en hårdkogt tidligere politibetjent, forfølger dem nådesløst gennem New Yorks skumle gader, forfaldne nabolag og udbrændte Bronx-lejligheder. En rå, ubønhørlig intens thriller med en tyk atmosfære, der perfekt fanger New York City i slutningen af 1970'erne. Læs mere her.
40 Acres |  |  | 179.00
Region 1 uden danske tekster - forventes 23/9-2025 |
For 14 år siden døde 98 % af alt dyrelivet på Jorden. Derefter fulgte den anden borgerkrig. Vi følger Freeman-familien, der har arbejdet hårdt og opbygget en frugtbar gård. Hailey Freeman, familiens overhoved, er tidligere soldat og har lært sin familie at forsvare sig selv. Der er ingen, der skal komme og tage frugterne fra deres hårde arbejde fra dem eller dét, der er værre. Men så begynder rygterne om, at en speciel modbydelig bande hærger området. Læs mere her. |  |
Aztec Batman: Clash of Empires |  |  | 199.00
Region 1 uden danske tekster - forventes 23/9-2025
Tilbage i Aztekerrigets tid oplever den unge dreng Yohualli Coatl en tragedie, da hans far bliver myrdet af spanske conquistadorer. Yohualli flygter til hovedstaden for at advare kong Moctezuma om den forestående fare. Med batguden Tzinacans tempel som tilholdssted begynder Yohualli at træne sammen med sin mentor, Acatzin, og udvikler udstyr og våben til at bekæmpe den spanske invasion, beskytte Moctezumas tempel og hævne sin fars død. Læs mere her.
Equalizer, The: Season 5 - The Final Season (4-disc) |  |  | 349.00
Region 1 uden danske tekster - forventes 23/9-2025 |
Queen Latifah er tilbage i femte og sidste sæson af The Equalizer TV-serien. Robyn McCall fortsætter sit arbejde som skytsengel for mennesker i nød. Hun står igen over for en række udfordringer, og samtidig må hun få styr på sit privatliv, herunder forholdet til sin partner Dante og især sin datter Delilah. McCall efterforsker et dødsfald i en bygning, der menes at være hjemsøgt, en soldat, der er deserteret, og en række copycatmord. Læs mere her. |  |
La Femme Nikita: The Complete Series (27-disc) |  |  | 999.00
Region 1 uden danske tekster - forventes 23/9-2025
Amerikansk TV-serie løst baseret på Luc Bessons franske actionhit. Antiterrororganisationen Section One arrangerer - på papiret - livstidsfangen Nikitas død og optræner hende som hemmelig agent. Kombinationen af den blonde piges smukke ydre og hendes evner til at slå ihjel burde være en livsfarlig cocktail, men dræbermaskinen "Josephine" bliver ikke nær så hensynsløs, som Section One havde håbet. Nikita har nemlig aldrig myrdet nogen. Læs mere her.
Oh, Hi! |  |  | 249.00
Region 1 uden danske tekster - forventes 23/9-2025 |
Iris (Molly Gordon) og Isaac (Logan Lerman) er på deres første tur sammen som par i et 4 måneder gammelt forhold. De ankommer til et hyggeligt, lille lejet hus, og da de roder lidt rundt i skabene finder de frækt S/M-udstyr, som de beslutter sig for at prøve. Efter de har "hygget sig", har de deres første skænderi. Her afslører Isaac, at han måske ikke tager deres forhold helt så alvorligt som Iris. Den indrømmelse skulle han nok ikke have gjort, mens han stadig var i håndjern! Læs mere her. |  |
Watson: Season 1 |  |  | 349.00
Region 1 uden danske tekster - forventes 23/9-2025
Det er seks måneder siden, Sherlock Holmes blev dræbt af sin ærkefjende Moriarty. Holmes' tro følgesvend Dr. John Watson (Morris Chestnut) er nu klar til at genoptage sin gamle karriere som læge, mere specifikt leder af en klinik, der behandler sjældne sygdomme. Men Watsons gamle liv er dog ikke helt færdig med ham endnu. Der skal skrives flere kapitaler af historien, men denne gang får Watson hovedrollen. Og Moriarty lurer naturligvis i kulisserne. Læs mere her.
## Ugens tilbud (spar 30 kr)
|  | Aztec Batman: Clash of Empires En animeret Batman-historie med et mexikansk twist!Tilbage i Aztekerrigets tid oplever den unge dreng Yohualli Coatl en tragedie, da hans far bliver myrdet af... Læs mere her
| 199 kr
## Ugens klassiker
|  | Pointed Heels Kærlighed, ambitioner og klasse kolliderer på Broadway. Fay Wray spiller Lora Nixon, en korpige, der er forlovet med komponisten Donald Ogden, som bliver afskåret fra sin mors økonomiske støtte... Læs mere her
| 129 kr
## Ugens Special Edition
|  | Dark Winds: Season 3 Monument Valley, 1971. To politifolk fra det såkaldte "Tribal Police" skal efterforske et dobbeltmord i Navajo-området. Den garvede Lieutenant Joe Leaphorn bliver tvunget til at grave i fortiden... Læs mere her
| 229 kr
## Laserdisken anbefaler
|  | Tropical Heat: The Complete Series (12-disc) Sol, sand og skyggefulde intriger! I Tropical Heat følger vi den tidligere DEA-agent Nick Slaughter (Rob Stewart), der efter at have mistet sit job slår sig ned i en eksotisk kystby... Læs mere her
| 349 kr
Laserdisken Prinsensgade 38 9000 Aalborg | Tlf. 98132222 mail@laserdisken.dk Laserdisken på Facebook
Klik her for at afbestille abonnement på Laser News